समुद्र मंथन के समय कामधेनु गौमाता समुद्र से निकली थी, तब से ही सनातन धर्म के लोग गाय को गौमाता के नाम से पुकारते हैं और उसकी सेवा और सम्मान करते हैं। गाय ग्रामीण लोगों की आजीविका का एक साधन भी है, गाय के दूध, घी, उसके गोबर से बने उपले और गौमूत्र बेचकर अपने परिवार का पालन-पोषण करते हैं। प्रत्येक घर में गाय के रहने से उनके बच्चे भी दूध पीते हैं और साथ ही दूध-घी बेचकर आमदनी भी होती है। गाय का दूध बहुत ही पौष्टिक और दिमाग को तेज करने वाला होता है। अन्य किसी पशु के दूध का गाय का दूध बच्चों को पिलाना सबसे सर्वोत्तम माना गया है। उत्तर भारत में दीपावली के बाद कार्तिक शुक्ल प्रतिप्रदा पर गोवर्धन पूजा धूमधाम से मनायी जाती है। इस अवसर पर लोग अपने घर के आंगन में गाय के गोबर से गोवर्धन नाथ जी की तस्वीर बनाकर उनकी पूजा करते हैं। यह परम्परा द्वापर युग से चली आ रही है।